Nega men sensiz?
„Nega men sensiz?“ — „Bolalar“ oʻzbek pop-rok guruhi ijro etgan qoʻshiq. 2001-yil eʼlon qilingan[manba kerak]. Qoʻshiqning soʻzini ham, kuyini ham guruh solisti Tohir Sodiqov yozgan[manba kerak]. „Nega men sensiz?“ qoʻshigʻining sekinroq tempda yozilgan akustik versiyasi ham mavjud. 2020-yil guruh aʼzosi Husan Sodiqov oʻzining rasmiy YouTube kanalida „Nega men sensiz?“ qoʻshigʻini guruhning 2001-yilga qadar eʼlon qilingan yetti qoʻshigʻidan iborat „10-albom“ nomli albomiga ikkinchi trek oʻlaroq kiritgan, ammo bu taronalar 2001-yilda albom shaklida eʼlon qilinmagan, balki shunchaki singl oʻlaroq chiqarilgan. 2014-yil „Guitar Pro“ dasturida „Nega men sensiz?“ qoʻshigʻining toʻliq tabulaturasi tayyorlangan. Havaskor gitarachi Nasib Abdulmanov hozirlagan ushbu tabulatura oʻzbek tilidagi qoʻshiqning ilk toʻliq tabulaturasidir.